Diari Oficial de la Generalitat Valenciana


Sumari del DOGV 6231, del 23-03-2010 (2010/2725)

RESOLUCIÓ de 15 de febrer de 2010, de la Direcció General de Treball, Cooperativisme i Economia Social, per la qual es disposa el registre i la publicació de l'Acord de revisió salarial provisional per als anys 2008, 2009 i 2010 en el Conveni Col·lectiu per a la Indústria de Taulells, Paviments i Rajoles Ceràmiques de la Comunitat Valenciana (codi 8000745).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6231

Data del DOGV
:   23-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2725


Data del document
:   15-02-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 15 de febrer de 2010, de la Direcció General de Treball, Cooperativisme i Economia Social, per la qual es disposa el registre i la publicació de l'Acord de revisió salarial provisional per als anys 2008, 2009 i 2010 en el Conveni Col·lectiu per a la Indústria de Taulells, Paviments i Rajoles Ceràmiques de la Comunitat Valenciana (codi 8000745). [2010/2725]
Vista l'acta de l'Acord del dia 25 de gener de 2010, sobre revisió salarial provisional per als anys 2008, 2009 i 2010 en el Conveni Col·lectiu per a la Indústria de Taulells, Paviments i Rajoles Ceràmiques de la Comunitat Valenciana, subscrit per la Comissió Negociadora que està integrada, de part empresarial, per representant d'ASCER, i de part dels treballadors, per representants dels sindicats MCA-UGT i FECOMA-CC OO, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, esta Direcció General de Treball, Cooperativisme i Economia Social, d'acord amb les competències que té transferides pel Reial Decret 4105/82, de 29 de desembre, acorda
Primer
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original de l'acta.
Segon
Disposar que siga publicat en el Diari Oficial de la Comunitat Valenciana.
València, 15 de febrer de 2010.- El director general de Treball, Cooperativisme i Economia Social: Román Ceballos Sancho.
Acta de la Comissió Negociadora del Primer Conveni
Col·lectiu de la Indústria de Taulells, Paviments i Rajoles
Ceràmiques de la Comunitat Valenciana
Assistents
ASCER
Jorge Francino
Fernando García
Raúl Vicente
Josefina Rodríguez
Santiago Andrés
Germán Belbis
Jesús Lopez-Cancio
MCA-UGT
Vicente Chiva
José Almela
Ferrán Ortiz
Ismael Sáez
FECOMA-CCOO
Vicente Nebot
Jordi Riera
Jose Luis Colomer
A Castelló de la Plana, 25 de gener de 2010, a les 16.30 hores, amb assistència dels representants de les organitzacions patronals i sindicals, els noms dels quals es detalla, es reunix, en la seu d'ASCER, la Comissió Negociadora del Primer Conveni Col·lectiu per a la Indústria de Taulells, Paviments i Rajoles Ceràmiques de la Comunitat Valenciana (2008-2011), amb el l'ordre del dia següent:
1. Fixació taules de 2008.
2. Revisió salarial de les taules de l'any 2009.
3. Pagament d'endarreriments de l'exercici 2009.
4. Fixació dels increments per a l'any 2010.
5. Torn obert de paraules.
Oberta la sessió les parts comenten l'abast i la posició jurídica respectiva sobre la sentència núm. 2.412/2009 de la Sala Social del TSJ de la Comunitat Valenciana que es va pronunciar sobre la forma d'aplicació de l'articles 19 i 20 del conveni col·lectiu de sector, que ha sigut recorreguda en cassació davant del Tribunal Suprem, per la qual cosa passarà algun temps abans que les parts vegen dirimides definitivament les seues diferències quant a la forma d'aplicació dels increments del conveni.
No obstant això, les parts han convingut, mentre es produïx este pronunciament judicial definitiu, una fórmula transaccional que done solució, de forma provisional, a la necessària actualització salarial de les taules de conveni. Esta fórmula consistix, com queda dit, en l'aprovació provisional i subsegüent publicació en el Diari Oficial de la Comunitat Valenciana, de les Taules Salarials dels anys 2008, 2009 i 2010 afectades pel veredicte mencionat, de manera que puguen ser aplicades per les empreses del sector com a provisionals i a compte de la sentència que en el seu dia dicte la Sala Social del Tribunal Suprem.
El procediment convingut és el següent:
1. Respecte a les Taules Provisionals de l'any 2008 adjuntes s'han calculat revisant les taules, que van servir de base per a l'aplicació de l'increment inicial acordat a la firma del conveni, publicat en el Diari Oficial de la Comunitat Valenciana de data 30/10/2008, amb l'IPC real de l'any 2008 que va ascendir a l'1,4%, més la clàusula de garantia del 0,5% fixada en l'article 19 del conveni, resultant una actualització de l'1,9% sobre les taules de l'any 2007. La fixació provisional de les anteriors taules es fa perquè servisquen de base de càlcul a l'increment de l'any 2009 i sense perjuí de la no devolució pels treballadors de l'excés pagat en eixe any sobre l'IPC real resultant de 2008.
2. En el mateix sentit, sobre les anteriors taules provisionals s'ha procedit a revisar les corresponents a l'any 2009 amb l'IPC real de l'any esmentat que ha ascendit al 0,8% i al que igualment s'ha afegit la clàusula de garantia del 0,5% de l'article 19 del conveni, resultant una actualització provisional de l'1,3%.
3. Respecte a este any 2009 es produïxen unes diferències, per endarreriments deguts, a favor dels treballadors sobre les taules provisionals de l'any 2009, d'un 0,2182% que és el resultat de compensar part de l'IPC real de 2009 amb el pagament inicial efectuat a la firma del conveni que va resultar superior a l'IPC real de l'any 2008. Les taules provisionals mencionades d'endarreriments de l'any 2009 així calculades s'adjunten igualment a la present acta.
4. Sense perjuí de les respectives posicions jurídiques de cada una de les parts, per a l'any 2010 s'ha considerat pels firmants com raonable, la fixació, als efectes d'actualització provisional dels salaris de l'any en curs, una previsió sobre el comportament de l'IPC de l'1%, a la qual també correspon afegir el 0,5% de millora a què obliga l'article 19 del Conveni Col·lectiu, per la qual cosa han resultat les anteriors taules provisionals revisades de l'any 2009 actualitzades en l'1,5%.
Les taules són, com queda dit, provisionals, i, en tot cas, a compte de la resolució que es dicte en el Recurs de Cassació plantejat davant del Tribunal Suprem en Procediment de Conflicte Col·lectiu.
Finalment s'acorda enviar la present acta i l'annex que conté les taules provisionals dels anys 2008, 2009 i 2010, així com les d'endarreriment deguts de 2009, a l'Autoritat Laboral per a la seua publicació en el Diari Oficial de la Comunitat Valenciana, facultant per a això el representant d'ASCER, Germán Belbis Perereda.
I no havent-hi més assumptes que tractar, s'alça la sessió a les 18.00 hores del dia assenyalat, i s'alça la present acta que, una vegada llegida, és aprovada per unanimitat i firmada per tots els assistents per quadruplicat original, a l'objecte expressat en el seu cos, tot això en el lloc i data expressat en l'encapçalament.